Atomkraft – ja tak!

**Tema** Aktivisme, slogan, logo, målgruppe, persona

<https://mitcfu.dk/TV0000130616>

**Fag** Dansk

**Målgruppe** 5. -10 klasse

**Type** 4. episode af dokumentarserien ’Atomkraft – ja tak!’

# Et billede, der indeholder Ansigt, tøj, Skæg, menneske Automatisk genereret beskrivelseFaglig vinkel

Ved hjælp af CFU-kapitelsæt finder du hurtigt klippet, hvor Anders Lund Madsen møder kvinden, der som ung aktivist skabte det ikoniske slogan ’Atomkraft – nej tak!’, som er oversat til 55 sprog. Klippet kan være en igangsætter, der giver eleverne mod på selv at fremstille et logo med et slogan for en sag, de selv brænder for.

Slogans er en ultrakort argumenterende tekst, hvor det handler om at påvirke andres holdning/adfærd. For at kunne det, skal man kende sin *målgruppe*. Det kan man bl.a. gøre ved at beskrive en *persona*, som er en levende beskrivelse af semi-fiktiv person.

Værdien af beslutsomhed og praktisk handling frem for et mere teoretisk forhold til virkeligheden er kernen i aktivisme. Når man inddrager aktivistiske slogans i undervisningen, kommer man ikke udenom etiske dilemmaer og kildekritik, For slogans, som vil ændre verden, spænder fra gode råd til ensidig propaganda.

# Ideer til undervisningen

Et billede, der indeholder tekst, tøj, menneske, jakke

Automatisk genereret beskrivelseAktivistiske slogans

Lad klassen samle eksempler på aktivistiske slogans og undersøg, hvilket ideologiske, værdimæssige eller religiøse tankesæt, der ligger bag fx ’Black lives matter’, Kør bil, når du kører bil, I Danmark bor der flere grise end mennesker, Abort slår børn ihjel! Der er ingen planet B!? Slogans bliver også brugt af etablerede politiske partier. Se evt. YouTube-video: [How political slogans win elections](https://youtu.be/5KXMAdAOyuI?feature=shared).

*Foran gavlmaleriet i Århus får Ander Lund Madsen gode råd af Anne Lund, som er kvinden bag solmærket.*

Hvad er din sag?

Aktivisme er en af de deltagelsesformer, som kan være med til at skabe positive forandringer i samfundet, men aktivisme kan også nedbryde demokratier og fratage rettigheder fra andre.

Hvad brænder dine elever for, hvad vil de gerne lave om på og hvilket medie vil de bruge? Vil de lave en badge, et stencil-tryk, en plakat eller et meme?

Lad eleverne spekulerer over og diskuterer om, der er adfærd/holdninger, de ønsker at påvirke? Det kan både være på skolen, i lokalområdet eller den store verden, de ønsker forandringer.

Fx

*Jeg vil ikke skamme mig over at have en pinlig hobby*

*Jeg drømmer om blomstrende grøfter og øget biodiversitet i mit kvarter!*

*Jeg gider ikke være en mande-mand!*

Beskriv målgruppe

Hvis man kender sin målgruppe, er det lettere at målrette sin kommunikation mod lige nøjagtig denne gruppe af mennesker. Det bliver lettere at vælge farver, tekst skrifttype og design, som vil fænge hos målgruppen. For at finde sin målgruppe, kan man benytte denne tjekliste:

* Alder/livsfase/køn
* Job/interesser
* Behov, ønsker, drømme (tænke-verber: føler, elsker, kan godt lide osv.)
* Adjektiver (siger noget om personerne)
* Adverbier (siger noget om det personerne gør, føler, mener, er)
* Konkret (don’t tell it – show it)

Et billede, der indeholder tekst, tøj, skærmbillede, fodtøj

Automatisk genereret beskrivelse

*Vælg kapitelsæt under afspilning og find let klip med elevspørgsmål.*

Et billede, der indeholder tekst, skærmbillede, Font/skrifttype, nummer/tal

Automatisk genereret beskrivelseBeskriv persona

Hvis man virkelig vil kende sin målgruppe godt, så skal man beskrive en *persona,* som er en semi-fiktiv person. I tv-udsendelse beskriver Anne Lund, hvordan hun forestillede sig den kvinde i 40’erne, der ville sætte badgen ’Atomkraft – nej tak!’ på sin cottoncoat. Inden for markedsføring og kommunikation kaldes dette for en persona. Brug CFU-kapitelsæt med elevspørgsmål og bliv klogere på, hvilke tanker Anne Lund gjorde sig, inden hun designede det senere så verdensberømte solmærke.

En persona må ikke være en kedelig opremsning af fakta. Jeres elever skal vække personaen til live ved at fortælle om personen, som om de skal fortælle en historie til en god ven. De kan evt. finde foto, som ligner deres persona, hvilket gør beskrivelsen endnu mere nærværende. Lad jeres elever skrive en kort tekst, som vækker deres persona til live. Hvis nogle elever har behov for stilladsering af skriveprocessen, kan de benytte elevmaterialet ’Skriveskabelon: Beskriv persona’, som kan downloades på mitCFU.

*CFU-elevmaterialet*

Et billede, der indeholder tekst, Font/skrifttype, Korssting, broderi

Automatisk genereret beskrivelse**Skriv et slogan**

Sloganet skal både appellere til hjerte og hjerne samtidig med at budskabet er klart og simpelt. For at det bliver bemærket og husket, så kan eleverne benytte sig af sproglige tricks som rim eller bogstavrim, men de behøver ikke at gøre det. Det kan være en god ide at bruge humor, men man skal passe på ironi. Man kan også vælge ord, som har medbetydning eller flere betydninger. Det kan dog godt gå hen og blive plat. Giv derfor tid og plads til fantasi og forestillingsevne, så personanen vil synes og find et slogan, som personaen vil synes er fedt. Læs mere om det perfekte slogan her: <https://videnskab.dk/kultur-samfund/saadan-lyder-det-perfekte-slogan/>

*Feministisk meme fra SKAM-karakteren Nooras Instagram*

**Design et log**

Overvej hvordan logo og slogan kan spille sammen. Hvilke skrifttyper, figurer, former og farver understøtter budskabet? Læs mere om, hvordan farver kan

Et billede, der indeholder tekst, tegneserie

Automatisk genereret beskrivelse**Vælg medie**

Det er kun fantasien der sætter grænsen for, hvilket medie, der egner sig til et aktivistisk slogan. Klassiske eksempler er skilte, bannere og badges, men kaffekobber, t-shirts og broderi kan være vejen til opmærksomhed.

Feminister og klimaaktivister har kastet sig over perler, garn og korssting. Det bliver kaldt *craftivism* og er et portmanteauord skab af de to ord ’craft’ og ’activism’.

*Aktivistisk perleplade fra lærerlockouten i 2013*

 "craftivism is a way of looking at life where voicing opinions through creativity makes your voice stronger, your compassion deeper & your quest for justice more infinite" Betsy Greer

# Supplerende materialer

Lån et eksemplar af ’Broderistens badass broderier’ på mitCFU:

<https://mitcfu.dk/39555808>

Se evt. YouTube-videoen: [How political slogans win elections](https://youtu.be/5KXMAdAOyuI?feature=shared)

Læs mere og se videoklip på bevægelsen [OOA' onlinemuseum](https://www.atomkraftnejtak.dk/solmaerket/). ’Organisation til Oplysning om Atomkraft’ er nedlagt, da den har nåede sine mål, men tidligere medlemmer har bidraget til siden.